open-index/open-wikipedia-markdown huggingface dataset:
Կամունյան վարդ

Նադրոյի Ֆոպպե տեղանքում գտնվող ''Կամունյան վարդ''|200px|thumb
Սելերոյի Կարպենե տեղանքում «Կամունյան վարդը» ներկայացված է սվաստիկայի ձևով։|200px|thumb
**Կամունյան վարդ**, (, ) անվանումն է հատուկ մի խորհրդանիշի, որը պատկերված է Իտալիայի Բրեշիա նահանգում գտնվող Կամոնիկայի հովտի ժայռապատկերների վրա։ Այս նշանը կազմված է փակ ոլորապտույտ գծից, որը շրջապատում է ինը փոքր գավաթաձև փոսիկներ ()։ Այն կարող է լինել սիմետրիկ, ասիմետրիկ կամ նմանվել սվաստիկայի։

## Իմաստ և տարբերակներ
Կամունյան վարդի իմաստի վերաբերյալ գոյություն ունեն բազմաթիվ տեսություններ։ Էմմանուել Անատին ենթադրում է, որ այն կարող էր խորհրդանշել բարդ կրոնական գաղափար, հավանաբար՝ աստղային շարժման հետ կապված արևային նշան։ Կամոնիկայում այս մոտիվը թվագրվում է Երկաթի դարով, հատկապես մ.թ.ա. 7-րդից 1-ին դարերով։ Միայն մեկ կասկածելի օրինակ է վերագրվում Բրոնզի դարի վերջնափուլին (մ.թ.ա. 1100 թ.)։ Պատկերները հիմնականում տեղակայված են Կամոնիկայի միջին հովտում (Կապո դի Պոնտե, Նադրոյի Ֆոպպե, Սելերո, Ցետո և Պասպարդո), սակայն բազմաթիվ օրինակներ կան նաև Ստորին հովտում (Դարֆո Բոարիո Տերմե և Էզինե)։

Մոտիվը խորությամբ ուսումնասիրվել է Պաոլա Ֆարինայի կողմից, ով կազմել է Կամոնիկայում հայտնաբերված բոլոր կամունյան վարդերի կորպուսը։ Նա հաշվարկել է ընդհանուր 84 վարդ, որոնք փորագրված են 27 տարբեր ժայռերի վրա։ Բացահայտվել են երեք հիմնական տիպեր․ 
# սվաստիկայի տիպ՝ 9 գավաթաձև փոսիկները դասավորված են 5×5 խաչի ձևով։ Ուրվագիծը ձևավորում է չորս թև, որոնք ծռվում են մոտ 90°-ով։ Ամեն թև ընդգրկում է խաչի վերին գավաթաձև փոսիկներից մեկը։ Ընդհանուր առմամբ հայտնաբերվել է 16 օրինակ։
# Ասիմետրիկ սվաստիկայի տիպ՝ 9 փոսիկների դասավորությունը նույնն է, ինչ նախորդ տիպում, սակայն ուրվագիծը տարբեր է. միայն երկու թև են ծռվում 90°-ով, իսկ մյուսները միանում են երկբլթակավոր մեկ թևի։ Ընդհանուր առմամբ հայտնաբերվել է 12 օրինակ։
# Քառաբլթակ տիպ – 9 փոսիկները դասավորված են երեք սյունակով՝ յուրաքանչյուրում երեք փոսիկ։ Ուրվագիծը զարգանում է չորս ուղղանկյուն և սիմետրիկ թևերի, որոնցից յուրաքանչյուրում կա մեկ փոսիկ։ Սա կամունյան վարդի ամենատարածված տիպն է՝ հայտնի է 56 օրինակ։

thumb|left|200px|Լոմբարդիայի դրոշը
Ինչ վերաբերում է այս խորհրդանիշի իմաստաբանությանը, որը բարդ է, քանի որ այն պատկանում է վաղուց անհետացած մշակույթին, Պաոլա Ֆարինան ենթադրում է, որ Կամունյան վարդը սկզբնապես ուներ արևային նշանակություն, որը հետագայում վերաճեց ավելի ընդհանրական դրական ուժի խորհրդանիշի՝ կյանքի և լավ բախտի բերող։

Խորհրդանիշի անվանումը, որը ծագել է նրա ծաղկի տեսքի նմանությունից, ժամանակակից հորինվածք է։ Ոճավորված «Կամունյան վարդը» դարձել է Լոմբարդիայի շրջանի խորհրդանիշը և պատկերված է նրա դրոշի վրա։

## Ծանոթագրություններ

## Գրականութան ցանկ
* 
* Farina, Paola (1998). *La “rosa camuna” nell’arte rupestre della Valcamonica*, NAB, 6, pp.&nbsp;185–205.

## Արտաքին հղումներ

* 
* 

Կատեգորիա:Խորհրդանիշներ
Կատեգորիա:Հնագիտությունն Իտալիայում
Կատեգորիա:Լոմբարդիա
Կատեգորիա:Իտալիայի արվեստ
Կատեգորիա:Սվաստիկա
Հուածիան կիրճի կամուրջ

**Հուածիան կիրճի կամուրջ** (), կախովի կամուրջ Չինաստանի Գույչժոու քաղաքում։ Կամուրջը հատում է Հուածիան խորը կիրճով անցնող Բեյպան գետը,  և աշխարհի ամենաբարձր կամուրջն է՝ 625 մ կամրջի ճանապարհի թռիչքից մինչև կիրճի հատակը բարձրությամբ։ Այն գերազանցում է նախորդ ամենաբարձր կամուրջը՝ Դուգե կամուրջը, որը նույն գետը հատում է 200 կմ հոսանքն ի վեր։ Կամուրջը հանրության համար բացվել է 2025 թվականի սեպտեմբերի 28-ին։

## Նախագիծ
Կամրջի կառուցման պատճառներից էին խիստ գյուղական շրջանի վերակենդանացումը և զբոսաշրջության խթանումը՝ կիրճի հատակում էքստրեմալ սպորտաձևերի կենտրոնի ստեղծմամբ։ Գույչժոու նահանգը տնտեսապես ճգնաժամային վիճակում է,և իր պատմության մեծ մասի ընթացքում Չինաստանի մնացած մասից մեկուսացված է եղել իր կարստային տեղագրության պատճառով։ Կիրճով անցնելու ժամանակը, որը նախկինում տևում էր 70 րոպե, կկրճատվի մինչև մեկ րոպեից մի փոքր ավելի։

## Շինարարություն
Շինարարությունը սկսվել է 2022 թվականի հունվարի 18-ին։ 2023 թվականի ապրիլի 21-ին կախովի մասի առաջին աշտարակը հասել է 199 մ բարձրության, և սկսել է վերին լայնակի հեծանի կառուցումը։

2025 թվականի օգոստոսի 21-ին Հուածիան կիրճի կամրջի վրա սկսվել է բեռնվածության փորձարկում։ Փորձարկումը հաջողությամբ ավարտվել է 2025 թվականի օգոստոսի 25-ին։ Կամուրջը պաշտոնապես բացվել է 2025 թվականի սեպտեմբերի 28-ին՝ կիրակի օրը։

## Բնութագրեր
Կամրջի ընդհանուր երկարությունը կազմում է 2․890 մ, ներառյալ 1․420 մ հիմնական թռիչքը: Այն պահվում է երկու հիմնական 262 մետր բարձրությամբ աշտարակներ։ Արդյունքում, ճանապարհի թռիչքի և գետի ջրի մակարդակի միջև բարձրության տարբերությունը հասնում է 625 մ, ինչը համաշխարհային ռեկորդ է։

Կամուրջը անցնում է Գույչժոու S57, Լիոճի-Անլոն արագընթաց մայրուղով, որը միացնում է Լիոճի և Անլոն հատուկ շրջանները։

## Ծանոթագրություններ

Կատեգորիա:2020-ականների ճարտարապետություն
Կատեգորիա:2022 սկսումներ
Կատեգորիա:2025 Չինաստանում
Կատեգորիա:Կախովի կամուրջներ
Կատեգորիա:Չինաստանի կամուրջներ
Drive (երգ, Էդ Շիրան)

**«Drive»**, բրիտանացի երգիչ Էդ Շիրանի երգը: Այն թողարկվել է 2025 թվականի հունիսի 20-ին որպես Բրեդ Փիթի մասնակցությամբ «F1» ֆիլմի սաունդթրեքի ալբոմի հինգերորդ սինգլ։  Շիրանը երգը գրել է պրոդյուսերներ Ջոն Մեյերի և Բլեյք Սլատկինի հետ միասին։  «Drive»-ում Մայերը նվագում է կիթառ, Foo Fighters-ի Դեյվ Գրոլը նվագում է հարվածային գործիքներ, բասիստ Պինո Պալադինոն և ստեղնահար Ռամի Ջաֆին, ինչպես նաև Սլատկինը նվագում է լրացուցիչ ստեղաշարայիններ և ծրագրավորում հարվածայիններ։

## Արձագանքներ
*[[Billboard]]*-ը այն գնահատել է որպես լավագույն երգ «F1» ալբոմում, որը բաղկացած է 17 թրեքից։  Billboard-ի կարծիքով՝ «Drive»-ը հարվածում է թիրախին մրցարշավների և Ֆորմուլա 1-ի աշխարհին իր եռանդուն հղումներով և փոխանցում է բարձր արագության և ինտենսիվության սուր զգացողությունները, որոնք հոմանիշ են F1-ին։

## Երաժշտական տեսահոլովակ
«Drive» երգի տեսահոլովակը թողարկվել է նույն օրը, ինչ սինգլի թողարկումը Շիրանի YouTube-յան ալիքում։  Տեսահոլովակը, որը նկարահանել է Քրիս Վիլլան, ներառում է մրցարշավային պատկերներ։

## Հիք-շքերթներ

### Շաբաթական հիթ-շքերթներ

### Ամսական հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:Էդ Շիրանի երգեր
Մոնբլան դե Կուրմայոր

**Մոնբլան դե Կուրմայոր** (), **Մոնտե Բիանկո դի Կուրմայոր** (), լեռնագագաթ (4,748 մ, 15,577 ֆուտ) Մոնբլանի հարավարևելյան սարահարթի վրա, որը կազմում է Մոնբլանի գագաթի մաս՝ հսկայական հարավային պատի հարավարևելյան եզրին։ Այն կապվում է Մոնբլանի հետ Կոլ Մաժոր լեռնանցքով։

Չնայած իր փոքր տեղագրական առանձնացվածությանը՝ Մոնբլան դե Կուրմայորը հայտնվել է որպես Ալպերի երկրորդ ամենաբարձր գագաթը UIAA*-*ի չորսհազարանոց Ալպյան լեռների պաշտոնական ցուցակում՝ շնորհիվ իր տպավորիչ տեսքի և լեռնագնացության կարևորության։

Գագաթին կարելի է հասնել Մոնբլանի գագաթից դեպի հարավ-արևելք՝ իջնելով Պյութերեյ և Բրյույար բլուրների լանջերով, որոնք բավականին դժվարին են։

Մոնբլան դե Կուրմայորի գագաթը նշված է ամբողջությամբ Իտալիայի տարածքում իտալական Istituto Geografico Militare (IGM)  քարտեզում, իսկ ֆրանսիական Institut Géographique National (IGN) քարտեզում այն պատկերված է որպես սահմանագիծ Ֆրանսիայի և Իտալիայի միջև։ Սահմանազատման համաձայնագիրը և կցված քարտեզները, որոնք կնքվել էին 1861 թվականի մարտի 7-ին Ֆրանսիայի և Իտալիայի միջև սահմանում են տեղի ունեցող պետական սահմանը։ Ներկայումս այս օրենքը և կից քարտեզները (որոնք ցույց են տալիս Մոնբլանի գագաթի սահմանը՝ 4810 մ) իրավական ուժ ունեն թե՛ Ֆրանսիայի, թե՛ Իտալիայի կառավարությունների համար։

## Լեռնային ապաստարան
* Ագիլ դյու Գուտերի ապաստան (3,817 մ)
* Էքլս Բիվուակ (3,850 մ)
* Մոնցինոյի ապաստան (2,590 մ)

## Հղումներ
* Mont Blanc de Courmayeur on SummitPost

## Ծանոթագրություններ


## Արտաքին հղումներ
* Mont Blanc de Courmayeur on SummitPost

Կատեգորիա:Ալպերի լեռներ
Կատեգորիա:Իտալիայի լեռներ
Կատեգորիա:Ֆրանսիայի լեռներ
Քենեթ Գրիֆին

**Քենեթ «Քեն» Գրիֆին** (*Kenneth Cordele Griffin*. ), ամերիկացի միլիարդատեր ներդրող և ֆինանսիստ։ 1990 թվականին հիմնադրել և տնօրինում է *Citadel LLC* (Չիկագո) ներդրումային ֆոնդը, որը ներկայումս կառավարում է 28 միլիարդ դոլարի ակտիվներ (Գրիֆինին է պատկանում այդ ֆոնդի 80 տոկոսը)։ Նա նաև ԱՄՆ-ի խոշորագույն մարքեթմեյքերներից մեկի՝ *Citadel Securities*-ի սեփականատերն է։ Իլինոյս նահանգի ամենահարուստ մարդն է (2013 թվականից, երբ գերազանցեց Սեմ Զելին)։ Forbes ամսագրի՝ աշխարհի ամենահարուստ մարդկանց 2018 թվականի վարկանիշային ցուցակում զբաղեցնում էր 172-րդ տեղը՝ 9 միլիարդ դոլար զուտ կարողությամբ։ 2025 թվականի մարտ ամսվա տվյալներով Գրիֆինի կարողությունը գնահատվել է $42,2 միլիարդ ամերիկյան դոլար, և նա համարվել է առավել հարուստ 34-րդ մարդը աշխարհում: Իսկ 2024 թվականին 22-րդ տեղն է զբաղեցրել ԱՄՆ-ի ամենահարուստ մարդկանց ցանկում: 2023 թվականին էլ ընդգրկվել է *Forbes*-ի կազմած «ԱՄՆ-ի ամենաառատաձեռն մարդիկ» ցանկում. ըստ հրապարակված տվյալների՝ նա $1,56 միլիարդ ամերիկյան դոլար է նվիրաբերել բարեգործական տարբեր նպատակներով՝ կրթության, տնտեսության զարգացման, բժշկական հետազոտությունների բնագավառներում:

## Կենսագրություն
1986 թվականին Գրիֆինն ընդունվել է Հարվարդի համալսարանի տնտեսագիտական դպրոց։ Արդեն իսկ հաջորդ տարվանից, դեռ համալսարանական հանրակացարաններում ապրելիս, սկսել է զբաղվել թրեյդինգով՝ առևտրով։ 1989 թվականին նա իր կառավարման ներքո արդեն կուտակել էր 1 միլիոն դոլար։ 2003 թվականին՝ 34 տարեկան հասակում, առաջին անգամ ընդգրկվել է Forbes-ի ամենահարուստ ամերիկացիների ցուցակում՝ 650 միլիոն դոլար զուտ կարողությամբ, ու նաև դարձել է առավել երիտասարդ երկրորդ միլիոնատերը։ 2008 թվականի ֆինանսական ճգնաժամը շոշափելի վնաս հասցրեց Citadel-ին, սակայն ընկերությունը վերականգնվեց և նույնիսկ նոր բարձունքների հասավ 2012 թվականին։

Քաղաքականության ասպարեզում Քենեթ Գրիֆինը հիմնականում ֆինանսական աջակցություն է ցուցաբերում հանրապետականներին, որոնց նվիրաբերել է հարյուրավոր միլիոն դոլարներ։ Արժե նշել նաև, որ նա ունի նկարների հավաքածու, այդ թվում՝ Ջասպեր Ջոնսի և Պոլ Սեզանի աշխատանքներից։ 2019 թվականի հունվարին Գրիֆինն ավարտեց Միացյալ Նահանգների ամենաթանկ բնակելի անշարժ գույքի գործարքը՝ Նյու Յորքում 238 միլիոն դոլարով գնելով պենտհաուս։

## Ծանոթագրություններ

## Գրականություն
* 
* *The Quants*, Scott Patterson (author)|Scott Patterson, Crown Publishing Group, February 2, 2010
* Ken Griffin's rise to power, CNBC, May 15, 2015

## Արտաքին հղումներ
* https://www.forbes.com/profile/ken-griffin/
* Олег Макаров. Миллиардер из общаги: как основатель хедж-фонда Citadel заработал $7 млрд (РБК, 06.11.2015)
* Who is Ken Griffin? And how does he spend all that money? (Chicago Tribune, Feb 13, 2019)

Կատեգորիա:20-րդ դարի ամերիկացի գործարարներ
Կատեգորիա:20-րդ դարի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի բարերարներ
Կատեգորիա:Ամերիկացի միլիարդատերեր
Կատեգորիա:Ամերիկացի ներդրողներ
Կատեգորիա:Ամերիկացի ֆինանսիստներ
Կատեգորիա:Գործարարներ
Կատեգորիա:Հարվարդի համալսարանի շրջանավարտներ
Ջահիթ Բաղջը

**Ջահիթ Բաղջը** (, ), թուրք պետական գործիչ և դիվանագետ։ 2007-2015 թվականներին եղել է Թուրքիայի 23-րդ, 24-րդ և 25-րդ գումարման խորհրդարանի պատգամավոր։ 2021-2025 թվականներին զբաղեցրել է Ադրբեջանում Թուրքիայի դեսպանի պաշտոնը։

## Կրթություն
Ծնվել է 1964 թվականի հունիսի 25-ին Թուրքիայի Չորումի նահանգի Օսմանջըք քաղաքում։ 1988 թվականին ավարտել է Անկարայի Մերձավորարևելյան տեխնիկական համալսարանի սոցիոլոգիայի ֆակուլտետը։ Իսկ արդեն 1993 թվականին սոցիոլոգիայի մագիստրոսի աստիճան է ստացել նույն համալսարանում։ 1999 թվականին էլ ավարտել է Մանչեսթերի համալսարանի դոկտորանտուրան։ Սոցիոլոգիական գիտությունների դոկտոր է։

1993 թվականից աշխատել է Վանի Յուզյունջյու Յըլ համալսարանում։ Դասավանդել է գիտության և կրթության ֆակուլտետում։ 2000 թվականից ունեցել է ասիստենտի աստիճան, իսկ 2017 թվականի նոյեմբերի 14-ից՝ դոցենտի։

## Կարիերա
1988-1993 թվականներին և 2003 թվականից աշխատել է Թուրքիայի պլանային պետական գործակալության Սոցիալական պլանավորման վարչությունում, որտեղ համակարգում էր կրթության ոլորտի ծրագրերը։ 2001-2003 թվականներին եղել է Վանի նահանգում քրեակատարողական հիմնարկների և կալանավայրերի նկատմամբ վերահսկողության խորհրդի զեկուցող։

2003-2007 թվականներին եղել է Թուրքիայի վարչապետին կից գանձնապետարանի պետական գնումների հարցերով հանձնաժողովի նախագահ։ 2005 թվականին էլ նշանակվել է Թուրքիայի պետական պլանային գործակալության խորհրդականի պաշտոնում։

2007 թվականի հուլիսի 22-ին «Արդարություն և զարգացում» կուսակցության կազմում Չորումի նահանգից ընտրվել է Թուրքիայի 23-րդ գումարման Ազգային ժողովի պատգամավոր։ Այնուհետ վերընտրվել է նաև 24-րդ և 25-րդ գումարման խորհրդարանների պատգամավոր։

Եղել է Մեջլիսի Պլանավորման և բյուջեի հարցերով հանձնաժողովի անդամ, Թուրքիա-ԵՄ հանձնաժողովի նախագահի տեղակալ, Թուրքիա-Բուրկինա Ֆասո միջխորհրդարանական աշխատանքային խմբի ղեկավար։

2007 թվականի հոկտեմբերից մինչև 2016 թվականի մարտ ամիսը եղել է «Արդարություն և զարգացում» կուսակցության սոցիալական և տնտեսական հարցերով հանձնաժողովի նախագահի տեղակալ։ 2016 թվականի մարտից մինչև 2018 թվականի սեպտեմբեր ամիսը եղել է Թուրքիայի վարչապետի խորհրդական։ Այդ պաշտոնում զբաղվել է պետական ներդրումների մշտադիտարկման հարցերով։

2016 թվականի սեպտեմբերի 1-ին դարձել է Թուրքիայի լուսավորչության հիմնադրամի հոգաբարձուների խորհրդի անդամ:

2021 թվականի մայիսի 3-ից 2025 թվականի հունվարի 22-ը զբաղեցրել է Ադրբեջանում Թուրքիայի դեսպանի պաշտոնը։

Տիրապետում է թուրքերենի և անգլերենի։

## Ծանոթագրություններ

## Արտաքին հղումներ
* Դեսպանի էջը Ադրբեջանում Թուրքիայի դեսպանության պաշտոնական կայք էջում 
* Cahit Bağcı kimdir, kaç yaşında, nereli, mesleği ne? İşte kariyeri 
* Eski AK Parti Milletvekili Cahit Bağcı Azerbaycan Büyükelçiliği'ne atandı 
* Cahit Bağcı Kimdir? 

Կատեգորիա:Ադրբեջանում Թուրքիայի դեսպաններ
Կատեգորիա:Թուրք դիվանագետներ
Կատեգորիա:Թուրքիայի 23-րդ գումարման մեջլիսի պատգամավորներ
Կատեգորիա:Թուրքիայի 24-րդ գումարման մեջլիսի պատգամավորներ
Կատեգորիա:Թուրքիայի 25-րդ գումարման մեջլիսի պատգամավորներ
Կատեգորիա:Թուրքիայի քաղաքական գործիչներ
Օլգա Ռուդնևա

**Օլգա Ալեքսանդրովնա Ռուդնևա** (, ), ուկրաինացի հասարակական գործիչ, Լվովում գտնվող «Superhumans Center» վերականգնողական կենտրոնի հիմնադիրը և գլխավոր տնօրենը։

2024 թվականի դեկտեմբերին ընդգրկվել է *[[BBC|BBC-ի]]* «100 կանանց» ցուցակում՝ փրկվածներին աջակցելու գործում ունեցած ներդրման և ոգեշնչող աշխատանքի համար։

## Կենսագրություն
Ռուդնևան ծնվել է 1977 թվականին Դոնեցկում, սովորել է Կիևի Վադիմ Գետմանի անվան ազգային տնտեսագիտական համալսարանում և Կիևի Տարաս Շևչենկոյի անվան ազգային համալսարանում։

Մինչև 2022 թվականն եղել է  Ելենա Պինչուկի անվան հիմնադրամի տնօրենն, որը պայքարում է Ուկրաինայում ՄԻԱՎ/ՁԻԱՀ-ի տարածման դեմ: Ռուսական ներխուժման սկզբում եղել է արտասահմանում և մի քանի ամիս ղեկավարել է Լեհաստանում գտնվող *HelpUkraineCenter* մարդասիրական կենտրոնը: Հայրենիք վերադառնալուց հետո Ռուդնևան հիմնադրել է «Superhumans Center» նախագիծը:

### Superhumans Center
[մինի|[Վոլոդիմիր Զելենսկիին և Օլգա Ռուդնևան (Լվով, Ուկրաինա, 17 դեկտեմբերի, 2024 թվական)]]
Կենտրոնը բացվել է 2023 թվականի ապրիլին և ռուս-ուկրաինական պատերազմից տուժածներին տրամադրում է պրոթեզավորում, վերականգնողական վիրահատություններ, հոգեբանական և բժշկական վերականգնում: Կենտրոնի գաղափարը ծագել է Ռուսաստանի կողմից Ուկրաինա լայնածավալ ներխուժումից հետո: Ուկրաինայի առողջապահության նախարարության տվյալներով՝ պատերազմի հետևանքով առնվազն 50,000 ուկրաինացիներ (զինվորականներ և քաղաքացիական անձինք) կորցրել են վերջույթներ: Ռուդնևան կարծում է, որ զոհերի նկատմամբ վերաբերմունքը պետք է փոխվի՝ նրանց դիտարկել ոչ թե որպես «զոհեր», այլ որպես «*գերմարդիկ*», որոնք արժանի են մասնագետների առավելագույն աջակցությանը և օգնությանը:

Գործունեության առաջին երկու տարիների ընթացքում կենտրոնը օգնել է ավելի քան 1000 հիվանդի, այդ թվում՝ զինվորական և քաղաքացիական անձնակազմի, մեծահասակների և երեխաների: Մոտ ապագայում նախատեսվում է նոր կենտրոնների բացում Օդեսայում և Դնեպրում:

Ռուդնևայի փիլիսոփայությունը, որ տրավման կարող է զորացնող լինել, ստացել է բազմաթիվ հայտնի դեմքերի աջակցությունը, այդ թվում՝ արկածախնդիր Բեար Գրիլսի, ձեռնարկատեր Ռիչարդ Բրենսոնի և երգիչ Սթինգի:

## Ծանոթագրություններ

 
Կատեգորիա:BBC 100 կին
Կատեգորիա:Հասարակական ակտիվիստներ
Հարձակում Մոգադիշոյում թուրքական դեսպանության վրա (2013)

**Հարձակում Մոգադիշոյում թուրքական դեսպանության վրա **(), ահաբեկչական հարձակում Սոմալիի մայրաքաղաք Մոգադիշոյում, որը տեղի է ունեցել 2013 թվականի հուլիսի 27-ին։ Այդ երկրում տեղակայված թուրքական դեսպանության վրա Ալ-Շաաբաբ խմբավորման գրոհայինների հարձակման հետևանքով զոհվել է 3 մարդ, վիրավորվել 9-ը։

Երեկոյան 17:00-ի սահմաններում դեսպանության մոտ պայթել է պայթուցիկ նյութերով բարձված մինիվեն ավտոմեքենան։ Պայթյունից անմիջապես հետո զինված երեք գրոհային փորձել է գրոհել շենքը, բայց նրանք հետ են մղվել ու սպանվել անվտանգության թուրք և սոմալիացի աշխատակիցների կողմից։

Իր հայտարարության մեջ Ալ-Շաաբաբ խմբավորումն ստանձնել է հարձակման պատասխանատվությունը։ Հայտարարության մեջ նշվում էր, որ Մոգադիշոյում մոջահեդական ուժերն իրականացրել են հարձակում՝ Հոդանի շրջանում թիրախում ունենալով թուրք դիվանագետների խմբին։

ԱՄՆ Պետքարտուղարությունը հարձակումը որակել է «վախկոտ արարք», մինչդեռ Միավորված ազգերի կազմակերպության Անվտանգության խորհուրդը տարածել է հայտարարություն, որտեղ խստորեն դատապարտել է այն։

## Ծանոթագրություններ

Կատեգորիա:Ահաբեկչական գործողություններ
Կատեգորիա:Թուրքական դիվանագիտական առաքելությունների վրա հարձակումներ
Կատեգորիա:Հայ ազգայնականների հարձակողական գործողություններ
Աբելյաններ

[մինի|[Օգոստինոս Երանելին իր «De Haeresibus ad Quodvultdeum Liber Unus» («Հերետիկոսություններ, Աստծո թույլտվությամբ, մեկ գրքում») աշխատությունում Ավելյանների մասին։ «Smaragdus»։ IX դարի ձեռագիր։]]
**Աբելյաններ** (, նաև **Աբելիտներ** (), կամ **Աբելոնացիներ**) քրիստոնեական աղանդ, որը ի հայտ եկավ 4-րդ դարում Հյուսիսային Աֆրիկայի Հիպպո Ռեգիուսի մոտ գտնվող գյուղական վայրերում՝ Արկադիոսի գահակալության ժամանակ։ 

Քանի որ Սուրբ Գրքում Աբելի ոչ մի զավակ չի հիշատակվում, աբելիտները ենթադրեցին, որ նա ոչ մի զավակ չուներ։ Այս տեսակետի վրա ազդել են հրեական և ոգեշնչված մանիքեական գնոստիկ Աբելի հայացքները, որոնք ընդունում էին, որ ամուսնացած լինելով ՝ նա մնում էր կույս:
Նրանք փորձում էին ապրել այնպես, ինչպես Աբելը։ Նրանք պետք է ամուսնանային, բայց նրանց արգելվում էր միմյանց հետ սեռական հարաբերությունների մեջ մտնել, որպեսզի մնան կույս: Յուրաքանչյուր զույգ պարտավոր էր որդեգրել երկու երեխա՝ տղա և աղջիկ։ Երբ նրանց որդեգրող ծնողները մահանում էին, այս որդեգրվածները զույգ էին կազմում և որդեգրում ևս երկու երեխա։  Աղանդի մասին միակ հիշատակումը գտնվում է Օգոստինոսի ''«De Haereticis'' » գրքի 87 գլխում,  որտեղ նա գրում է, որ աղանդի անվանումը, հավանաբար, ունի պունիկական ծագում։ 
Ըստ Օգոստինոսի ՝ աղանդը վերացել է 428 թվականին, երբ նրա վերջին անդամներն ընդունել են կաթոլիկություն։
## Տես նաև
*Գնոստիցիզմ
*
*Ալոգիներ

## Ծանոթագրություններ

Կատեգորիա:Քրիստոնեական աղանդներ
Բիլ Գրոս

**Ուիլյամ Հանթ «Բիլ» Գրոս** (. ), ամերիկացի մեծահարուստ ֆինանսիստ:

## Կենսագրություն
Գրոսի հայրը վաճառող էր *AK Steel Holding*-ում, մայրը՝ տնային տնտեսուհի։ 1954 թվականին, հոր աշխատավայրի փոփոխման պատճառով, ընտանիքը տեղափոխվել է Սան Ֆրանցիսկո։ Մանկության ու պատանեկության տարիներին Բիլը դաստիարակվել է պրեսբիտերական ոգով:

1962 թվականին Գրոսը, կրթաթոշակ ստանալով, ընդունվել է Դյուկի համալսարան, որն ավարտել է 1966 թվականին՝ ձեռք բերելով հոգեբանության բակալավրի աստիճան։ Ուսանողության տարիներին եղել է Phi Kappa Psi ուսանողական միության անդամ։

Իր սկզբնական կարողությունը կուտակել է Լաս Վեգասում բլեքջեք խաղալով։ Երեք տարի ծառայել է ԱՄՆ ռազմածովային ուժերում։

1971 թվականին բիզնեսի կառավարման մագիստրոսի աստիճան՝ MBA է ստացել՝ ավարտելով Լոս Անջելեսի Կալիֆոռնիական համալսարանի՝ UCLA-ի կառավարման դպրոցը։ Այնուհետև աշխատել է Pacific Mutual Life Insurance Co.-ում՝ որպես վերլուծաբան։ Այդ և հաջորդ մի քանի տարիների ընթացքում ստացել է նաև ֆինանսական վերլուծաբանի որակավորում (Chartered Financial Analyst)։

Նա համահիմնադիր էր և մինչև 2014 թվականի սեպտեմբերի 27-ը՝ գլխավոր գործադիր տնօրեններից մեկը ամերիկյան ներդրումային հանրաճանաչ Pimco ընկերությունում (Pacific Investment Management Company - PIMCO), որը հիմնադրվել է 1971 թվականին։ Գրոսը նպատակաուղղված գործունեություն է ծավալել պարտատոմսերի շուկայում։ 1987 թվականին Pimco-ում հիմնադրել է *Total Return Fund*-ը, որը 1997 թվականին դարձել է աշխարհի ամենամեծ փայաբաժնային ներդրումային պարտատոմսային ֆոնդը։

Forbes ամսագիրը 2015 թվականին Գրոսի կարողությունը գնահատել է 2,3 միլիարդ դոլար։

Նա հայտնի է նաև ֆիլատելիայով իր հրապուրվածությամբ։ 2006 թվականի դրությամբ Բիլ Գրոսը աշխարհում միակ մարդն էր, որն ուներ 19-րդ դարի ԱՄՆ փոստային նամականիշերի ամբողջական հավաքածու։

## Աշխատություններ
*
*

## Ծանոթագրություններ

## Գրականություն
* 

## Արտաքին հղումներ
*Speech inducting Bill Gross into the Fixed Income Analysts Society Hall of Fame
*''New York Times'' article on Gross's stamp collecting
*The Bill Gross' Way of Making Money (Market Thoughts)
*American journalist Consuelo Mack interviews Bill Gross of PIMCO
* *Антон Осипов* Как Билл Гросс стал «королем облигаций» Ведомости
* http://sweetrading.ru/?p=978

Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացի ներդրողներ
Կատեգորիա:Ամերիկացի ֆինանսիստներ
Կատեգորիա:Գործարարներ
Black Box Recorder

**Black Box Recorder** անգլիական ինդի ռոք խումբ, որոնք դեբյուտ արեցին 1998 թվականին՝ England Made Me ալբոմով, որին հաջորդեց The Facts of Life ալբոմը, որը նրանց բերեց առաջին հիթը՝ համանուն սինգլը 2000 թվականի ապրիլին։ Նրանց երրորդ ալբոմը՝ Passionoia-ն, թողարկվեց 2003 թվականին։ Կա նաև The Worst of Black Box Recorder ալբոմի հավաքածու, որը ներառում է B-կողմեր, քավեր տարբերակներ և ռեմիքսներ։

Black Box Recorder-ը կազմված էր Սառա Նիքսիից, Լյուկ Հեյնսից (The Auteurs-ից) և Ջոն Մուրից (նախկինում՝ The Jesus and Mary Chain-ից): Մուրն ու Նիքսը ամուսնացել են 2001 թվականին և ունեցել են մեկ երեխա։ Չնայած 2006 թվականին ամուսնալուծվելուն, զույգը շարունակել է միասին աշխատել տարիների ընթացքում։

Չնայած խմբի բաժանման մասին պաշտոնական հայտարարություն չեղավ, Black Box Recorder-ը դադար վերցրեց 2000-ականների կեսերին՝ One Little Independent-ի հետ պայմանագրի ավարտից հետո։ Խումբը համագործակցեց Art Brut-ի հետ 2007 թվականին և թողարկեց «Christmas Number One» սինգլը՝ The Black Arts անվամբ։ 2008 թվականի հոկտեմբերին խումբը համերգ տվեց Նիք Սանդերսոնի հիշատակին նվիրված համերգին Լոնդոնի ֆորումում։

2008 թվականի վերջին հայտարարվեց, որ խումբը համերգ կտար The Luminaire-ում 2009 թվականի փետրվարի 18-ին։ Համերգի տոմսերը շատ արագ սպառվեցին, և հայտարարվեց նույն վայրում երկրորդ ելույթի մասին։ Այս բոլոր համերգները խմբի առաջին գլխավոր ելույթներն էին հինգ տարվա ընթացքում։

2009 թվականի համար նախատեսված էր նոր ալբոմ, սակայն այն երբեք չթողարկվեց։ 2010 թվականի ապրիլի 16-ին խումբը հայտարարեց «վերջնական հայտարարության» մասին՝ 2010 թվականի մայիսի 6-ին թողարկելով իրենց վերջին՝ «Keep It in the Family» սինգլը՝ «Do You Believe in God?» երգի հետ միասին։

2023 թվականի նոյեմբերի 17-ին England Made Me երգի վերամշակված տարբերակը թողարկվեց Spotify-ում՝ ալբոմի 25-ամյակի առթիվ։

## Սկավառակագրություն
### Ստուդիայի ալբոմներ

### Հավաքական ալբոմ

### Սինգլներ

## Ծանոթագրություններ

## Արտաքին հղումներ
* Սարա Նիքսիի պաշտոնական վեբ-կայք
* Ջոն Մուրի պաշտոնական կայքը
* Լյուկ Հեյնսի պաշտոնական կայքը

Կատեգորիա:1998 հիմնադրված երաժշտական խմբեր
Կատեգորիա:Անգլիական երաժշտական խմբեր
Կատեգորիա:Անգլիական ռոք երաժշտական խմբեր
Կատեգորիա:Բրիտանական երաժշտական խմբեր
Կատեգորիա:Ինդի ռոք երաժշտական խմբեր
Թուրքիայի 67-րդ կառավարություն

**Թուրքիայի 67-րդ կառավարություն** (, հայտնի է նաև **Էրդողանի 5-րդ կառավարություն** անվամբ), Թուրքիայի Հանրապետության 67-րդ և գործող կառավարությունը։ Ձևավորվել է 2023 թվականի հունիսի 3-ին։ Կառավարության կազմը հայտարարվել է նախագահ Ռեջեփ Թայիփ Էրդողանի երդմնակալության արարողությունից հետո։

Ֆահրեթին Քոջան և Մեհմեթ Էրսոյը միակ նախարարներն են, որոնք աշխատել են նաև նախորդ կառավարության կազմում, չնայած Քոջան ավելի ուշ ազատվել է զբաղեցրած պաշտոնին, ինչի արդյունքում Էրսոյը ներկայումս միակն է, որն աշխատել է նաև 66-րդ կառավարության կազմում։

## Կառավարության կազմ

## Ծանոթագրություններ

## Արտաքին հղումներ

* Presidential Cabinet, Presidency of the Republic of Türkiye

Կատեգորիա:Թուրքիայի կառավարություն
Կատեգորիա:Ռեջեփ Թայիփ Էրդողան
Մարինա Դրուզ

**Մարինա Դրուզ** (, ), ռուսաստանցի ֆինանսիստ, «Ի՞նչ, որտե՞ղ, ե՞րբ» հեռուստատեսային խաղի մասնակից։ Ալեքսանդր Դրուզի դուստրն է, Իննա Դրուզի քույրը։

## Կենսագրություն
Մարինա Դրուզը ծնվել է «Ի՞նչ, որտե՞ղ, ե՞րբ» հեռուստախաղի հայտնի մասնակից Ալեքսանդր Դրուզի ընտանիքում։

Ավարտել է Սանկտ Պետերբուրգի թիվ 239 ֆիզիկամաթեմատիկական վարժարանը։ Գրականության համառուսական օլիմպիադայի հաղթող է։ Կրթությունը շարունակել է Սանկտ Պետերբուրգի տնտեսագիտության և ֆինանսների պետական համալսարանում, իսկ այնուհետ Լուգանոյում ընդունվել է Իտալական Շվեյցարիայի համալսարանի ասպիրանտուրա։ 2009 թվականին Հարվարդի համալսարանում զբաղվել է կորպորատիվ ֆինանսների ոլորտում հետազոտություններով։ 2010-2012 թվականներին Մարինա Դրուզն աշխատել է «Boston Consulting Group»-ում։ 2012 թվականից աշխատում է Flextronics միջազգային կորպորացիայի ռազմավարական բաժնում։

## Անձնական կյանք
Ամուսինը Վենիամին Մորգենշտերնն է (ծնվել է 1982 թվականի հունիսի 23-ին)։ Ամուսնական արարողությունը կայացել է 2010 թվականի օգոստոսի 6-ին Պուշկին քաղաքում։ Զույգն ունի երկու դուստր՝ Էնսլին (ծնվել է 2014 թվականի մայիսի 5-ին) և Ռոնին (ծնվել է 2016 թվականին)։

## Մասնակցությունը «Ի՞նչ, որտե՞ղ, ե՞րբ» խաղին
Դեռևս 8 տարեկանում փառատոններից մեկի ժամանակ, որն ընթանում էր Լիտվայի Վիսագինաս քաղաքում, առաջին անգամ նստել է ինտելեկտուալ այս խաղի սեղանին։

2000 թվականի ձմեռային խաղերի ժամանակ, գիտակների երեխաների թիմի կազմում, առաջին անգամ մասնակցել է «Ի՞նչ, որտե՞ղ, ե՞րբ» հեռուստախաղին։ Միտյա Երյոմինի հետ միասին ստացել է «Բյուրեղապակյա բու» մրցանակ։

«Ի՞նչ, որտե՞ղ, ե՞րբ» խաղի սպորտային տարբերակում Ալեքսանդր Դրուզի թիմի պահեստային խաղացողն է, որի կազմում 2002 թվականին դարձել է աշխարհի չեմպիոն։

## Ծանոթագրություններ

## Արտաքին հղումներ
* Марина Друзь на сайте продюсерской компании «Игра-ТВ»

 
Կատեգորիա:21-րդ դարի տնտեսագետներ
Կատեգորիա:Ռուս տնտեսագետներ
Կատեգորիա:«Ի՞նչ, որտե՞ղ, ե՞րբ» խաղի մասնակիցներ
Ջեֆրի Գունդլախ

**Ջեֆրի Էդվարդ Գունդլախ** (*Jeffrey Edward Gundlach*. ), ամերիկացի ֆինանսիստ և միլիարդատեր ներդրող, ով արդյունավետ գործունեություն է ծավալել պարտատոմսերի ոլորտում: 2009 թվականին համահիմնադրել է *DoubleLine Capital*-ը, որի գործադիր տնօրենն է: Ներկայումս ներդրումային այդ ֆիրման կառավարում է ավելի քան 140 միլիարդ դոլարի ակտիվներ: Մինչև 2009 թվականը Գունդլախը գրեթե քառորդ դար աշխատել է *TCW Group*-ում:

## Կենսագրություն
1981 թվականին գերազանցությամբ ավարտել է Դարթմութի քոլեջը՝ ստանալով մաթեմատիկայի և փիլիսոփայության բակալավրի աստիճան: Այնուհետև Եյլի համալսարանում որպես դոկտորանտ ուսումնասիրել է տեսական մաթեմատիկա, բայց ուսումնառությունը կիսատ է թողել: 1983 թվականին Լոս Անջելեսում դարձել է ռոք երաժիշտ (թմբկահար): 1984 թվականին որոշել է զբաղվել ներդրումային կարիերայով և աշխատանքի է անցել TCW Group-ում: 2009 թվականի վերջին լքել է այդ ընկերությունը հակասությունների ֆոնին (Գունդլախը 2005 թվականից ի վեր եղել է ընկերության գլխավոր ներդրումային տնօրենը, իսկ 2009 թվականին նա վերահսկում էր կառավարման տակ գտնվող 110 միլիարդ դոլարի ակտիվներից 70 միլիարդ դոլարը): Նա ճշգրիտ կանխատեսել է 2007 թվականի հիփոթեքային ճգնաժամը: 2010 թվականի վերջին Ջեֆրի Գունդլախի նորաստեղծ *DoubleLine Capital*-ի կառավարման տակ գտնվող ակտիվները կազմում էին մոտավորապես 7 միլիարդ դոլար։

Գունդլախը ժամանակակից արվեստի գործերի հավաքորդ է. ունի Ուորհոլի, Մոնդրիանի, դե Կունինգի ստեղծագործություններից։ Ապրում է Լոս Անջելեսում։ Ամուսնալուծված է, ունի մեկ դուստր։

2011 թվականին հայտնվել է Barron's ամսագրի շապիկին (այդ ամսագիրը նրան բնորոշել է որպես «Պարտատոմսերի արքա»՝ "King of Bonds")։ Bloomberg Markets-ը երկու անգամ նրան հռչակել է աշխարհի 50 ամենաազդեցիկ մարդկանցից մեկը (2012, 2015)։ 2013 թվականին նա Institutional Investor's-ի կողմից ճանաչվել է տարվա լավագույն ֆինանսական կառավարիչ։

## Բարեգործություն
2016 թվականին Գունդլախը $42,5 միլիոն ամերիկյան դոլար է նվիրաբերել Նյու Յորք նահանգի Բաֆալո քաղաքի Օլբրայթ-Նոքս պատկերասրահին (Albright–Knox Art Gallery)՝ դրա ընդլայնման նպատակով: Պատկերասրահը վերանվանվել է՝ կոչվելով Buffalo Albright-Knox-Gundlach Art Museum, համառոտ՝ Buffalo AKG Art Museum:

## Ծանոթագրություններ

## Արտաքին հղումներ
* https://www.forbes.com/profile/jeffrey-gundlach/
* https://doubleline.com/biographies/jeffrey-gundlach/
* Jeff Gundlach Got The Idea To Work On Wall Street From Watching 'Lifestyles Of The Rich And Famous' (2014-07-14)
* https://www.forbes.com/sites/schifrin/2014/11/05/jeffrey-gundlach-king-me/ (Nov 5, 2014)
* https://buffalonews.com/2017/06/30/jeffrey-gundlach-man-behind-millions/ (2017)

Կատեգորիա:Ամերիկացի բարերարներ
Կատեգորիա:Ամերիկացի միլիարդատերեր
Կատեգորիա:Ամերիկացի ֆինանսիստներ
Կատեգորիա:Բնօրինակում անաղբյուր հոդվածներ
Կատեգորիա:Եյլի համալսարանի շրջանավարտներ
Կատեգորիա:Ներդրողներ
Իրեն Գոլիցինա

**Իրեն Գոլիցինա** (, ), ռուս իշխանուհի, իտալացի մոդելավորող, առավել հայտնի իր «palazzo pajama» անունով տաբատավոր կոստյումների հավաքածուով։

## Կենսագրություն
Իրենը ծնվել է Ռուսական կայսրության Թիֆլիս քաղաքում, եղել է հին ռուսական ազնվական Գոլիցինների տոհմից, որի արմատները ձգվում են մինչև 18-րդ դարը։ Նրա ծնողները եղել են իշխան Բորիս Լվովիչ Գոլիցինը (1878-1958) և վրացի իշխանուհի Նինա Պետրովնա Գոլիցինան (ծննդյան ազգանունը՝ Կովալջի, 1888-1957)։ 

Հոկտեմբերյան հեղափոխությունից հետո նա մոր հետ սկզբում արտագաղթել Է Կոստանդնուպոլիս, որից հետո հաստատվել են Հռոմում։ Իրենը Հռոմում սովորել է արվեստներ, Անգլիայի Քեմբրիջում՝ անգլերեն, իսկ Ֆրանսիայի Սորբոնում՝ ֆրանսերեն։ 1943 թվականին նա վերադարձել է Հռոմ և երեք տարի աշխատել իտալացի դիզայներներ Ֆոնտանա քույրերի հետ։ Իր առաջին սրահը բացել է 1946 թվականին։ Նրա ամենամեծ հաջողությունը եղել է 1960 թվականին, երբ նրա նորաձևության տունը ներկայացրել է մետաքսե տաբատավոր կոստյումների հավաքածու՝ «palazzo pigiama» անունով։

1962 թվականին իտալական մամուլի կողմից նա ճանաչվել է տարվա դիզայներ, իսկ 1965 թվականին արժանացել է Միջազգային դիզայների մրցանակին։ Այդ ժամանակից ի վեր Իրենի հաճախորդների թվում են եղել բազմաթիվ հայտնի անձինք՝ Սոֆի Լորենը, Էլիզաբեթ Թեյլորը, Ժակլին Քենեդին, Օդրի Հեփբըրնը, Գրետա Գարբոն և Կլաուդիա Կարդինալեն։

1996 թվականի սեպտեմբերին Իրենը Մոսկվայում բացել է իր առաջին բուտիկը, իսկ նույն տարվա նոյեմբերին հրատարակվել է նրա ինքնակենսագրությունը՝ «Ռուսաստանից դեպի Ռուսաստան» վերնագրով։

Իրեն Գոլիցինան ամուսնացել է Սիլվիո Մեդիչի դե Մենեսեսի () հետ, 1949 թվականի հուլիսի 29-ին՝ Հռոմում։

Իրեն Գոլիցինան մահացել է 2006 թվականի հոկտեմբերի 20-ին՝ Հռոմում, իր տանը՝ 90 տարեկանում։ Թաղված է Հռոմի Տեստաչչոյի ոչ կաթոլիկ գերեզմանատանը։

## Գրականություն
*Княжна Голицына — принцесса моды / Редакторы-составители Е. А. Скаммакка дель Мурго, М. Г. Талалай. — М.: ООО «Старая Басманная», 2019. — 212 с., XXXII с. ил. — ISBN 978-5-907169-00-5

## Ծանոթագրություններ

## Արտաքին հղումներ
* Site of Princess Irene Galitzine
* Biography of Irene Galitzine
* Irene Galitzine
* 

Կատեգորիա:Նորաձևության դիզայներներ
Լևոն Բաբաջանյանց

**Լևոն Կոնստանտինի Բաբաջանյանց** (), հայ խորհրդային և ռուսաստանցի մաթեմատիկոս, ֆիզիկամաթեմատիկական գիտությունների դոկտոր, Սանկտ Պետերբուրգի պետական համալսարանի կառավարվող շարժման մեխանիկայի ամբիոնի պրոֆեսոր։ 1976 թվականին նա հրապարակել է Վայերշտրասի խնդրի լուծումը (Acta Mathematica, Vol. VII, 1885/1886): Երկնային մեխանիկայի և դինամիկայի մաթեմատիկական խնդիրների ոլորտի ճանաչված մասնագետ էր. նրա աշխատանքներն այս ոլորտում հրապարակվել են ինչպես հայրենական, այնպես էլ արտասահմանյան գիտական ամսագրերում։

## Կենսագրություն
Լևոն Բաբաջանյանցը 1947-1958 թվականներին սովորել է Թբիլիսիի թիվ 20 (14) միջնակարգ դպրոցում։ 1958-1964 թվականներին սովորել է Լենինգրադի պետական համալսարանի ֆիզիկայի և մաթեմատիկամեխանիկական ֆակուլտետներում։ Ավարտել է համալսարանի մաթեմատիկական անալիզի բաժինը, գիտական ղեկավարն էր Գլեբ Ակիլովը։ Դիպլոմային աշխատանքի թեման՝ «Մոլորակների մթնոլորտներում լույսի ցրման ինտեգրալ հավասարման լուծման մոտավոր մեթոդ», գիտական ղեկավարներ՝ Իգոր Մինին, Վիկտոր Սոբոլև։

1970 թվականին Բաբաջանյանցը պաշտպանել է թեկնածուական ատենախոսություն՝ «Մոլորակների կոորդինատներում խոտորումների հաշվարկման անալիտիկ մեթոդներ» թեմայով, գիտական ղեկավար՝ Վիկտոր Նովոսելով: 1986 թվականին նա պաշտպանել է իր դոկտորական ատենախոսությունը՝ «Երկնային մեխանիկայի խնդիրներում անվերջ համակարգերի մեթոդ» թեմայով:

## Գիտական գործունեություն
Լևոն Բաբաջանյանցի գիտական հետաքրքրությունների ոլորտներն էին․ 

* անալիտիկ և երկնային մեխանիկայի մաթեմատիկական խնդիրներ, տիեզերական դինամիկա
* սովորական դիֆերենցիալ հավասարումների համար Կոշիի խնդրի գոյության և լուծումների շարունակականության թեորեմներ
* կայունության տեսություն և կառավարվող շարժում
* դիֆերենցիալ, ինտեգրալ և այլ հավասարումների լուծման մոտավոր մեթոդներ
* սխալանքի գնահատականներ
* խոտորումների տեսություն
* օպտիմալացման խնդիրներ կիրառական մաթեմատիկայում
* մաթեմատիկական խնդիրներ ֆիզիկայում, քիմիայում, կենսաբանական գիտություններում և կիրառական մաթեմատիկայի այլ ոլորտներում
* ոչ կոռեկտ խնդիրների լուծման թվային մեթոդներ 
* կիրառական ծրագրային փաթեթների ստեղծում

2010 թվականին Բաբաջանյանցը հրապարակել է դիֆերենցիալ հավասարումների բազմանդամ ձևի վերածելիության անհրաժեշտ և բավարար պայմանները՝ լրացուցիչ փոփոխականների մեթոդի կիրառումով: Այդ պայմանները ենթադրում են, որ դիֆերենցիալ հավասարումների աջ կողմերը ֆունկցիաների վերադրումներ են, որոնք իրենք էլ լրիվ բազմանդամ համակարգերի լուծումներ են: Այսպիսով, Վայերշտրասի խնդիրը կարելի է համարել լուծված նաև այդպիսի դիֆերենցիալ հավասարումների համար, օրինակ՝ սովորական դիֆերենցիալ հավասարումների համակարգերի համար, որոնց աջ կողմերը տարրական ֆունկցիաների և մաթեմատիկական ֆիզիկայի այլ հատուկ ֆունկցիաների վերադրումներ են:

## Ծանոթագրություններ

## Գրականություն
* Л. К. Бабаджанянц, А. И. Большаков. Реализация метода рядов Тейлора для решения обыкновенных дифференциальных уравнений // Вычислительные методы и программирование. — 2012. — С. 497-510.

## Արտաքին հղումներ
* Լևոն Բաբաջանյանց - Google Scholar
* Լևոն Բաբաջանյանց - Springer

Կատեգորիա:20-րդ դարի մաթեմատիկոսներ
Կատեգորիա:21-րդ դարի մաթեմատիկոսներ
Կատեգորիա:Գիտությունների դոկտորներ
Կատեգորիա:Հայ մաթեմատիկոսներ
Կատեգորիա:Հայ պրոֆեսորներ
Դե Ագոստինի

«**Դե Ագոստինի»** (), իտալական հրատարակչություն: Ի սկզբանե եղել է աշխարհագրական հանրագիտարանի հրատարակչություն: Հիմնադրվել է 1901 թվականին։ Ստեղծողը հռոմեացի աշխարհագրագետ Ջովանի Դե Ագոստինին էր։ Ավելի ուշ խմբագրությունը տեղափոխվել է Նովարա։

Ներկայումս հրատարակչությունը զբաղվում է ամբողջ աշխարհում կոլեկցիոն գիտական և կրթական ամսագրերի և փարթվորքների թողարկմամբ և տարածմամբ:

Համաձայն «Ռուսական մեծ հանրագիտարանի»՝ «Դե Ագոստինին» Իտալիայի խոշորագույն հրատարակչություններից մեկն է, որն ունի միջազգային նշանակություն:

## Պատմություն
Ընկերությունը հիմնադրվել է 1901 թվականին, երբ աշխարհագրագետ Ջովանի Դե Ագոստինին Հռոմում ստեղծել է դե Ագոստինիի աշխարհագրական ինստիտուտը։ 1959 թվականին տեղի է ունեցել հանրագիտարանի առաջին հրատարակությունը, որը տարածվել է Իտալիայի կրպակներում։

2013 թվականին ընկերությունը բացել է իր առցանց խանութը՝ կոլեկցիոն հրատարակություններով և բաժանորդագրություններով:

## Ծանոթագրություններ

## Գրականություն
* *Б. В. Ленский, А. Н. Воропаев, А. А. Столяров.* Российское книгоиздание: итоги кризисного десятилетия // Книга. Исследования и Материалы. — 2018. — Вып. 114—115. — 
* *Е. А. Зверева.* Отечественный рынок журналов в период кризиса 2008 г.: стратегии и перспективы // Вестник Тамбовского университета. Серия: Гуманитарные науки. — 2012. — Вып. 10 (114). — 

## Արտաքին հղումներ
* Сайт издательства (на итальянском)
* Сайт издательства (на русском)

Կատեգորիա:Իտալիայի ընկերություններ
Կատեգորիա:Իտալիայի հեռուստաընկերություններ
Կատեգորիա:Հրատարակչություններ
Laura Pausini (ալբոմ)

**''Laura Pausini**,'' իտալացի երգչուհի Լաուրա Պաուզինիի առաջնաելույթային ստուդիական ալբոմը, որը թողարկվել է 1993 թվականի մայիսի 18-ին «CGD Records» (Warner) լեյբլում:

Իտալիայում հաջողությունից հետո, որտեղ վաճառվել է 400․000 օրինակ, ալբոմը թողարկվել է Եվրոպայում, Ավստրալիայում և Ճապոնիայում։ Ամբողջ աշխարհում վաճառքները գերազանցում են 2 միլիոն օրինակը:

«La solitudine» ալբոմի առաջին սինգլը «Նոր ձայներ» անվանակարգում դարձել է Սան Ռեմոյի 43-րդ երաժշտական փառատոնի հաղթող: Երգը իտալական սինգլների հիթ-շքերթում հասել է առաջին հորիզոնական և հետագայում դարձել է միջազգային հիթ՝ հասնելով Եվրոպական տարբեր երկրների, այդ թվում՝ Բելգիայի, Նիդերլանդների և Ֆրանսիայի հիթ-շքերթների բարձր հորիզոնականներ:

## Երգացանկ

## Չարթեր և հավաստագրումներ
### Չարթեր

### Հավաստագրումներ

## Ծանոթագրություններ

Կատեգորիա:1993 ալբոմներ
Կատեգորիա:Ալբոմներ այբբենական կարգով
Կատեգորիա:Փոփ ալբոմներ
Ռիչարդ ԴեՎոս

**Ռիչարդ Մարվին ԴեՎոս** (. ), ամերիկացի գործարար, ուղղակի վաճառք իրականացնող խոշորագույն ընկերության՝ *[[Amway]]*-ի համահիմնադիր, Բասկետբոլի ազգային ասոցիացիայում (NBA) հանդես եկող «Օռլանդո Մեջիք» թիմի սեփականատեր։ Ընդգրկվել է «Ֆորբս» ամսագրի միլիարդատերերի ցանկում՝ 5.4 միլիարդ դոլար զուտ կարողությամբ։

Բացի բասկետբոլի վերոնշյալ թիմից, որը ԴեՎոսը գնել էր 1991 թվականին 85 միլիոն դոլարով և որը նրա մահվան պահին գնահատվել է 1,225 միլիարդ դոլար, նա տնօրինում էր նաև Միջազգային հոկեյի լիգայի (IHL) երեք թիմեր՝ «Օռլանդո Սոլար Բեարս»-ին, «Կանզաս Սիթի Բլեյդս»-ին և «Գրանդ Ռեփիդս Գրիֆինս»-ին։ Առաջին երկու թիմերը լուծարվեցին լիգայի սնանկանալու հետևանքով, իսկ «Գրիֆինս»-ը ընդգրկվեց Ամերիկյան հոկեյի լիգայում և ներկայումս պատկանում է ԴեՎոսի որդուն՝ Դենին։ Ավելին՝ Ռիչարդը նոր թիմ ձեռք բերելու հավակնորդներից մեկն էր Բեյսբոլի գլխավոր լիգայի ընդլայնման ընթացքում։

Նա եղել է ԱՄՆ-ի Հանրապետական կուսակցության անդամ և ամենամեծ դոնորներից մեկը։ ԴեՎոսը նաև ֆինանսավորել է պահպանողական այնպիսի կազմակերպություններ, ինչպիսիք են «Ընտանիքը՝ կիզակետում»-ը (Focus on the Family) և «Ամերիկյան ձեռնարկատիրական ինստիտուտը»։ Նա ԱՄՆ նախագահ Ջերալդ Ֆորդի և վերջինիս կնոջ՝ Բեթթիի մտերիմ ընկերն էր և Ջերալդ Ֆորդի նախագահական հիմնադրամի պատվավոր հոգաբարձու։

Երկրորդ համաշխարհային պատերազմի ժամանակ ԴեՎոսը ծառայել է ԱՄՆ ռազմաօդային ուժերում։ Նա երկու անգամ՝ 1983 և 1992 թվականներին ենթարկվել է կորոնար շունտավորման վիրահատության, 1997 թվականին էլ՝ սրտի փոխպատվաստման։

ԴեՎոսն զբաղվել է բարեգործական գործունեությամբ։ Եվ պատահական չէ, որ Գրանդ Ռեփիդս քաղաքի մի քանի կառույցներ կոչվել են նրա անունով. դրանց թվում են  DeVos Place Convention Center-ը, DeVos Performance Hall թատրոնը և Գրանդ Վելիի պետական համալսարանի մասնաշենքերից մեկը՝ Cook-DeVos Center for Health Sciences-ը՝ առողջապահական գիտությունների Քուք-Դևոս կենտրոնի շենքը։

## Անձնական կյանք
Ռիչարդ ԴեՎոսն ամուսնացել է Հելեն ԴեՎոսի հետ: Ունեցել են չորս երեխա՝ Դենը, Ռիչարդ կրտսերը, Չերին և Դագը: Ռիչարդ կրտսերն ամուսնացել է ԱՄՆ-ի կրթության նախարար Բեթսիի հետ, 2006 թվականին ԱՄՆ-ի հանրապետական կուսակցության կողմից առաջադրվել Միչիգանի նահանգապետի թեկնածու, բայց ընտրություններում պարտվել է Ջենիֆեր Գրենհոլմին:

## Տես նաև
* Amway

## Երկեր
* «Հավատա՛» (1975);
* Compassionate Capitalism / «Ապրումակցող կապիտալիզմ» (1992);
* Hope From My Heart: Ten Lessons For Life / «Հույս՝ ի խորոց սրտի. կյանքի տասը դաս»
* «Ten Powerful Phrases for Positive People»
* Simply Rich / «Պարզապես Ռիչ» (2014)

## Ծանոթագրություններ

## Արտաքին հղումներ
*
*Richard DeVos's campaign contributions at Newsmeat
* Profile at *[[Forbes]]*
* Richard DeVos' campaign contributions at Newsmeat

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի գործարարներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Ամերիկացի տղամարդ գրողներ
Գալվեստոն կղզու կոյոտ

մինի|աջից|Գալվեսթոն կղզու կոյոտի ներկայացուցիչ
**Գալվեստոն կղզու կոյոտը**, ոչ պաշտոնապես մականվանված «**ուրվական գայլ**», վայրի հյուսիսամերիկյան հիբրիդ է շնազգիների ընտանիքից, որը բնակվում է Տեխաս նահանգի Գալվեստոն կղզում։ Նրա նախնիների թվում են շեկ գայլերը (Canis rufus), հարավարևելյան կոյոտները (Canis latrans), մեքսիկական գայլերը (Canis lupus baileyi), ընտանի շները (Canis lupus familiaris) և տեխասյան գորշ գայլերը (Canis lupus monstrabilis)։

## Հայտնաբերումը
2008 թվականին լուսանկարիչ Ռոն Վութենը սկսեց ուսումնասիրել կոյոտներին իր հայրենի Գալվեստոն կղզում այն բանից հետո, երբ հարձակման ենթարկվեց նրա շունը, որը սատկեց ստացած վնասվածքներից։ Ի սկզբանե Վութենը ենթադրում էր, որ կոյոտների պոպուլյացիան բաղկացած է կոյդոգներից (կոյոտի և շան հիբրիդ), քանի որ կարծում էր, որ այդ շնազգիները նման են գերմանական դոգերի։ Նա ճանապարհին հարվածած կոյոտների ԴՆԹ-ի նմուշներն ուղարկեց գիտնականներին, որոնք դրանք համեմատեցին շնազգիների ազգակից տեսակների նմուշների հետ։

Գիտնականները հրապարակեցին իրենց եզրակացությունները 2018 թվականի դեկտեմբերին և պարզեցին, որ կոյոտներն ունեն շեկ գայլերի նախնիներ։ Հետագա ուսումնասիրությունները նաև բացահայտեցին մեքսիկական գայլի, տեխասյան գորշ գայլի և ընտանի շան նախնիների առկայությունը։

## Առաջացման պատմությունը
Պատմականորեն շեկ գայլերը բնակվել են Ամերիկայի Միացյալ Նահանգների ողջ հարավ-արևելքում, սակայն հիվանդությունները, բնակության միջավայրի ոչնչացումը և գիշատիչների վերահսկման ծրագրերը ի վերջո հանգեցրին նրան, որ շեկ գայլը հայտնվեց անհետացման եզրին։ Մի քանի մնացած պոպուլյացիաներ խաչասերվեցին կոյոտների հետ, որոնց սերունդներն այժմ հաճախ հանդիպում են շեկ գայլի նախկին արեալի սահմաններում։

## Նկարագրություն
Այս կոյոտներն ունեն ավելի երկար ոտքեր և ավելի կարմրավուն մորթի, քան մայրցամաքային կոյոտները. սրանք շեկ գայլերից ժառանգած հատկանիշներ են։ Գալվեստոն կղզու կոյոտների քաշը տատանվում է 9-ից 22 կգ սահմաններում։ Միջինում Գալվեստոն կղզու կոյոտը կշռում է 16 կգ, ինչը միջանկյալ արժեք է սովորական կոյոտների (15 կգ) և շեկ գայլերի (23 կգ) քաշի միջև։

Ըստ գնահատականների՝ կղզում բնակվում է 55-ից 100 կոյոտ, որոնք բաժանված են չորս ընտանեկան խմբի՝ կախված իրենց գտնվելու վայրից՝ «Իսթ Էնդ Լագուն» բնական արգելավայր, «Գալվեստոն կղզի» նահանգային պարկ, Սքոուլզի անվան միջազգային օդանավակայան և Միդլ Այլենդ։

## Տես նաև
* Արևելյան կոյոտ

## Ծանոթագրություններ

Կատեգորիա:Կոյոտներ
Կատեգորիա:Տեխասի էնդեմիկ կենդանիներ
Ես ու գյուղը

**«Ես և գյուղը»** , բելառուս-ֆրանսիացի նկարիչ Մարկ Շագալի կտավը՝ նկարված յուղաներկով 1911 թվականին։ Ներկայում այն պահվում է Նյու Յորքի Ժամանակակից արվեստի թանգարանում։

Կտավն ստեղծված է կուբիզմի ոճով և առանձնանում է հեքիաթային, թեթև բազում պատկերներով, որոնք խառնվում ու համընկնում են իրար՝ ստեղծելով անսահման տարածության զգացողություն։ Առաջին պլանում պատկերված է կանաչ դեմքով, գլխարկով տղամարդ, որը նայում է այծին կամ ոչխարին։ Կենդանու այտի վրա երևում է կթվորուհու և փոքրիկ այծիկի պատկեր։ Առաջին պլանում գտնվում է փայլող մի ծառ, որը տղամարդը բռնած է իր թուխ ձեռքով։ Հետին պլանում կարելի է տեսնել մի շարք գյուղական տներ, ուղղափառ եկեղեցի, ինչպես նաև գլխիվայր շրջված ջութակահարուհի և սև հագուստով մի տղամարդ՝ ձեռքին գերանդիով։ Կանաչ դեմքով տղամարդու վիզը զարդարում է Անդրեևյան խաչով վզնոց։ Ինչպես վկայում է վերնագիրը, «Ես և գյուղը» նկարը ներշնչված է նկարչի ծննդավայրի հուշերով և այդ վայրի հետ նրա ունեցած հոգևոր կապով։

Կտավի կոմպոզիցիայում ներդաշնակորեն միավորված են արևելաեվրոպական հեքիաթների և մշակույթի տարրեր՝ թե՛ բելառուսական, թե՛ հրեական։ Նրա նշանագիտական մանրամասները (օրինակ՝ Կենաց ծառը), արտասովոր, համարձակ ոճը նորարարական էին իր ժամանակի համար։ Հենց այդ խելահեղ ու արտասովոր ոճի շնորհիվ, ինչպես նշել է արվեստաբան Հորստ Վոլդեմար Ջանսոնը, Շագալի մանկական հուշերը վերածվել են նրա երևակայությամբ արված «կուբիստական հեքիաթի», որը չի ենթարկվում գույների բնականությանը, չափերի համամասնություններին կամ նույնիսկ ձգողականության օրենքին։

## Ծանոթագրություններ

## Արտաքին հղումներ
* Charlotte Douglas, Jeannene M. Przyblyski, *I and the village: early works*, Jewish Community Museum, 1987
* Rosenblum, Robert. *Cubism and Twentieth-Century Art*. New York: Harry N. Abrams, 1966.

Կատեգորիա:Մարկ Շագալի նկարներ
Կատեգորիա:1911 նկարներ
Կատեգորիա:Նյու Յորքի ժամանակակից արվեստի թանգարանի նկարներ
Կատեգորիա:Կենդանիներն արվեստում
Գոմաձոր (Սևան)

**Գոմաձոր**, գյուղ Սևանա լճի ափին, Սևան քաղաքի մոտակայքում, 1966 թվականից` դրա մասն է: Ներկայում` Սևան քաղաքի թաղամասերից մեկն է:

## Պատմություն
1831 թվականին ուներ 188, 1908 թվականին` 575, 1931-ին` 543, 1959-ին` 675, 1963 թվականին` 750 հայ բնակիչ:

Ունի դպրոց, բուժկետ: Կլիման առողջարար է, տները բարեկարգ: Բնակչությունը նաև զբաղվում է գյուղատնտեսությամբ: 

Գյուղը հիշատակվում է Թ դարից: Աշոտ Բագրատունին գյուղը 874 թվականին նվիրել է Սևանա վանքին: Գյուղում կա Սուրբ Հակոբ եկեղեցին, միջնադարյան գերեզմանոց և Սուրբ Խաչ ուխտատեղին: Գյուղում 1908 թվականին հիմնադրվել է ռուսական մեկդասյան դպրոց:

Հայ բոլշևիկները 1918 թվականի հունվարին հիմնադրել են Հայաստանում առաջին գյուղական խորհուրդը` Գոմաձորում: Նույն թվականի ամռանն այն վերացվել է Հայաստանի Հանրապետության կենտրոնական իշխանությունների կողմից:

## Ծանոթագրություններ

Կատեգորիա:Հայաստանի գյուղեր
Կատեգորիա:Գեղարքունիքի մարզի բնակավայրեր
Կատեգորիա:Հայաստանի բնակավայրեր
Հակոբ Միքայելյան

**Հակոբ Միքայելյան** (), հայ արվեստագետ, արձակագիր, մանկավարժ։

## Կենսագրություն
Հակոբ Միքայելյանը ծնվել է 1943 թվականի ապրիլի 30-ին, Սիրիայի Հալեպ քաղաքում։ Նրա հայրը գաղթել է Զեյթունից։ 

Հակոբ Միքայելյանը ուսում Է ստացել է Հայկազյան ազգային վարժարանում։

1970 թվականին ավարտել է Դամասկոսի համալսարանի անգլերենի և գրականության բաժինը, ապա՝ Նյու Ջերսիի համալսարանը։

2002-2004 թվականներին եղել է ՀԲԸՄ Լ.Ն.–Գ.Կ. վարժարանի տնօրեն, իսկ 2004-2014 թվականներին ստանձնել է նույն վարժարանի Հայկական բաժնի ընդհանուր պատասխանատվությունը։ Նա նաև եղել է ՀԲԸՄ Հալեպի տեղական մասնաճյուղի նախագահ։

Դասավանդել է հայոց լեզու և գրականություն, ղեկավարել առարկայական հանձնաժողովը։ Դպրոցում ստեղծել է թատերախումբ, սակայն հիմնական ուշադրությունը կենտրոնացրել է «Պետրոս Ադամյան» թատերախմբի վրա։

Հակոբ Միքայելյանը եղել է Հալեպի «Պետրոս Ադամյան» թատերախմբի նախագահը։ Նա նաև նկարահանվել է արաբական ֆիլմերում և «Պետրոս Ադամյան» թատերախմբում մարմնավորել է ավելի քան հարյուր կերպար։

Նրա հոդվածները հաճախ տպագրվել են Հալեպի «Գանձասար» պաշտոնաթերթում և Հայաստանի «Ազգ» օրաթերթում, որտեղ նա ներկայացրել է դրվագներ հայ ժողովրդի կյանքից։

## Գրականություն
Հակոբ Միքայելյանը կատարել է Վարդան Այգեկցու «Աղվեսագիրքի» արաբերեն թարգմանությունը և այն հրատարակել է 1989 թվականին։

Նա նաև հետևյալ պատմվածքների ժողովածուների հեղինակն է՝
*«Տիկնիկը» (1998)
*«Փինոկիո Կիթիի օրագրից» (2004)
*«Բաց պատուհան» (2006)
*«Անավարտ համանվագ» (2007)
*«Աշնանային մենախոսություն» (2012)
*«Գարուն էր...» (2018)
*«Ճակատագրի սև կատուն» (վիպակ, 2020)

## Ծանոթագրություններ

## Արտաքին հղումներ
* Սուրիան այն երկիրն է, ուր հայ համայնքը ամէնաշատ ազատութիւնը վայելած է Յակոբ Միքայելեան
* Հրատարակչական Հիմնադրամներ ԳԷՈՐԳ ՄԵԼԻՏԻՆԵՑԻ ԳՐԱԿԱՆ ՄՐՑԱՆԱԿ 

 
Կատեգորիա:Հայ արձակագիրներ
Կատեգորիա:Հայ արվեստագետներ
Կատեգորիա:Հայ մանկավարժներ
Մոհաննադ Աբդուլ-Ռահիմ

**Մոհաննադ Աբդուլ Ռահիմ Կարարար** (, ), իրաքցի ֆուտբոլիստ, «Ալ-Մինա» ակումբի և Իրաքի ազգային հավաքականի հարձակվող։

## Կարիերա
### Ակումբային կարիերա
Բաղդադի «Ալ-Կարխ» երիտասարդական ակադեմիայի սանը լինելով՝ նա իր ավագ կարիերան սկսել է այնտեղ։ 2012-ից 2014 թվականներին նա խաղացել է «Դոհուկ»-ում՝ 2011/12 մրցաշրջանում նվաճելով արծաթե մեդալ։ Նա ընդամենը երեք մրցաշրջանում խփել է 22 գոլ Իրաքի Պրեմիեր լիգայում, ինչպես նաև խաղացել է 2013 թվականի ԱՖԿ գավաթում։

Հաջորդ մրցաշրջանում նա խաղացել է Ալժիրի առաջնությունում Կաբիլիի կազմում։ Նա իր դեբյուտային խաղը Ալժիրի առաջնությունում խաղացել է 2014 թվականի օգոստոսի 23-ին՝ USM Alger-ի դեմ խաղում, փոխարինման դուրս գալով 63-րդ րոպեին Մուլայ Խալիլի փոխարեն։ Նա իր առաջին գոլը խփել է իր երկրորդ խաղում՝ 2014 թվականի հոկտեմբերի 18-ին, Էլ Էուլմի դեմ խաղում՝ խփելով իր թիմի երկու գոլերը խաղի վերջում (2:3)։ Հարձակվողը երբեք չդարձավ Ալժիրի հավաքականի հիմնական խաղացող՝ մասնակցելով 30 հնարավոր խաղերից 12-ին, խփելով 4 գոլ և մրցաշրջանի ավարտին վերադառնալով Իրաք։ 2015 թվականին նա տեղափոխվեց Բաղդադի «Ալ-Զավրա» և նրանց թիմի կազմում 2015/16 մրցաշրջանում դարձավ Իրաքի չեմպիոն և առաջնության լավագույն ռմբարկու՝ խփած 12 գոլով, ինչպես նաև ընդգրկվեց մրցաշրջանի խորհրդանշական հավաքականում։

### Կարիերան ազգային հավաքականում
Իրաքի երիտասարդական (մինչև 19 տարեկան) հավաքականի կազմում նա 2012 թվականի Ասիայի երիտասարդական առաջնությունում նվաճեց արծաթե մեդալ և ճանաչվեց մրցաշարի լավագույն խաղացող, նույն թվականին նա ստացել է Ասիայի լավագույն երիտասարդ ֆուտբոլիստի կոչումը։ 2013 թվականին նա մասնակցել է աշխարհի երիտասարդական առաջնությանը, խաղացել է վեց խաղ և խփել մեկ գոլ՝ հաղթական գոլը խմբային փուլում խփել է Եգիպտոսի դեմ, և դարձել է մրցաշարի կիսաեզրափակիչ մասնակից։

Ֆուտբոլիստի, ինչպես նաև Իրաքի երիտասարդական հավաքականների որոշ այլ խաղացողների դեմ մեղադրանքներ էին հնչեցրել, որ նա մանիպուլյացիաներ է արել իր տարիքի հետ՝ ավելի երիտասարդ թիմում խաղալու համար։

2016 թվականին նա Իրաքի մինչև 23 տարեկանների հավաքականի կազմում մասնակցել էր վեց խաղի Ասիայի առաջնությունում՝ խփելով երկու գոլ։ Քաթարի դեմ բրոնզե մեդալի համար խաղում նա 86-րդ րոպեին խփել է գոլ, որը խաղն ուղարկել է լրացուցիչ ժամանակ՝ ի վերջո Իրաքին հասցնելով 2-1 հաշվով հաղթանակի։ 2016 թվականի Օլիմպիական խաղերում նա խաղացել է իր թիմի բոլոր երեք խաղերում։

Նա իր նորամուտը նշել է Իրաքի ազգային հավաքականի կազմում 2012 թվականի դեկտեմբերի 30-ին՝ Թունիսի դեմ խաղում, խաղադաշտ դուրս  գալով մեկնարկային կազմում և 58-րդ րոպեին փոխարինվելով Նաբիլ Սաբահով։ Նա իր առաջին միջազգային խաղը անցկացրել է 2013 թվականի փետրվարի 1-ին՝ Մալայզիայի դեմ ոչ պաշտոնական խաղում, խփելով իր թիմի երեք գոլերից երկուսը (3-0): Նա իր առաջին պաշտոնական գոլը խփեց 2014 թվականի փետրվարի 21-ին՝ Հյուսիսային Կորեայի դեմ խաղում։ Ազգային հավաքականի կազմում նա մասնակցել է Պարսից ծոցի գավաթի խաղարկությանը և Արևմտյան Ասիայի առաջնությունում։ 2016 թվականի հոկտեմբերի 11-ին նա չորս գոլ է խփել Թաիլանդի դեմ խաղում։

## Ծանոթագրություններ

Կատեգորիա:1992 ծնունդներ
Կատեգորիա:Իրաք
Կատեգորիա:Իրաքցի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլ